Hawaa

Hawaa (kwa Kiarabu maana yake ni Eva) ni majarida ya kila wiki ya wanawake yanayochapishwa huko Kairo, Misri. Jarida hili limeigwa na majarida mengine ya wanawake katika nchi za Kiarabu. Lilikuwa jarida la kwanza la wanawake nchini Misri, lililoanzishwa mnamo mwaka 1954.

 Historia na wasifu 
Hawaa lilichapishwa kwa mara ya kwanza mnamo mwaka 1954. Mwanzilishi alikuwa Amina Al Said, mwandishi wa habari na mfeministi kutoka nchi ya Misri. Mchapishaji ni Dar Al Hilal.

Hawaa huchapishwa kila wiki  na huangazia habari kuhusu afya na urembo, masuala ya familia, mitindo,  urembo na usimamizi wa nyumbani kwa kutumia mtazamo wa kifeministi. Katika miaka ya 1970 iliangazia hadithi fupi zilizoandikwa na waandishi wa Misri na Magharibi. Jarida hili haliwalengi wanawake pekee bali hata wanaume.

Amina Al Said, ambaye ni mwanzilishi, alikuwa mhariri mkuu wa kwanza wa jarida hili la kila wiki na alihudumu katika wadhifa huo tangu kuanzishwa kwake mwaka wa 1954 hadi 1969. Yeye alikuwa mhariri mkuu wa kwanza mwanamke na mwenyekiti wa kwanza mwanamke wa shirika la uchapishaji, linaloitwa, Dar Al Hilal, nchini Misri. Alitoa machapisho ya wiki katika jarida la Hawaa hadi kifo chake mnamo mwaka 1995.

Iqbal Baraka alikuwa mhariri mkuu wa muda mrefu wa jarida hili ambaye aliteuliwa kushika wadhifa huo Julai, 1993. Mnano tarehe 28 Juni 2014 Magda Mahmoud akawa mhariri mkuu wa jarida hili.

Msomi wa Kimisri Latifa al-Zayyat alikuwa mchangiaji wa jarida la Hawaa kuanzia 1965 hadi 1968.

 Mzunguko 
Hawaa iliuza nakala 175,000 mnamo mwaka 1954. Usambazaji wake ilikuwa nakala 200,000 kabla ya mwaka 1967 na ilikuwa takribani nakala 175,000 katika kipindi cha kati ya mwaka 1967 na 1970. Mnamo mwaka 2000, usambazaji wa jarida hili ilikuwa nakala 150,000. 

Pia, jarida hili lilifurahia viwango vya juu vya usambazaji nje ya nchi na lilikuwa na usambazaji mkubwa zaidi wa kigeni katika mwaka 1989.

 Marejeo 

Jamii:Feminism and Folklore 2025 in Tanzania
Jamii:Magazeti ya Misri